**СЛУЖБЕНИ ГЛАСНИК**

**ОПШТИНЕ НОВО ГОРАЖДЕ**

|  |  |
| --- | --- |
| Година XVII – број 5 | Четвртак, 31.03.2022. године |

**Скупштина**

На основу члана 31. Став (1) тачка з) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16), Скупштина општине Ново Горажде на другој редовној сједници одржаној дана 31.03.2022. године доноси

**О Д Л У К У**

**о усвајању Плана буџета општине Ново Горажде за 2022. годину**

Члан 1.

Скупштина општине Ново Горажде Усваја План буџета општине Ново Горажде за 2022. годину.

Члан 2.

План буџета општине Ново Горажде за 2022. годину, како наративни, тако и табеларни дио, чини саставни дио ове Одлуке.

Члан 3.

Задужује се Одсјек за финансије, управљање развојем, привреду и друштвене дјелатности да ову Одлуку, заједно са Планом буџета општине Ново Горажде за 2022. годину достави Министарству финансија Републике Српске.

Члан 4.

Утврђује се постојање оправданих разлога из члана 69. став (2) Статута општине Ново Горажде, па ова Одлука ступа на снагу наредног дана од дана њеног објављивања у „Службеном гласнику општине Ново Горажде“.

**Број: 01/1-052-2-3/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 33. став 2. Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16) Скупштина општине Ново Горажде је на другој редовној сједници, одржаној дана 31.03.2022. донијела:

**О Д Л У К У**

**о извршењу Буџета општине Ново Горажде за 2022. годину**

Члан 1.

(1) Овом Одлуком прописује се начин извршења Буџета општине Ново Горажде за 2022. годину (у даљем тексту: Буџет).

(2) Све одлуке које се односе на Буџет, морају бити у сагласности са овом Одлуком.

(3) Ова Одлука се односи на буџетске кориснике и примаоце грантова, који се у цјелости или дјелимично финансирају из Буџета.

Члан 2.

Средства Буџета из члана 1. ове Одлуке распоређују се у укупном износу од 2.557.774,00 КМ, од чега 1.788.642,00 КМ на текуће расходе 200.000,00 КМ на отплату дугова по кредитима, 410.632,00 КМ на издатке за нефинансијску имовину, 113.000,00 КМ на остале издатке, 500,00 КМ на трансфере између и унутар власти и 45.000,00 КМ на буџетску резерву.

Члан 3.

(1) Приходи Буџета утврђени Законом о буџетском систему Републике Српске, укључујући и властите приходе које буџетски корисници остваре вршењем дјелатности (редовне, допунске, донације и сл.) су приходи Буџета који се морају наплаћивати и распоређивати преко система јединственог рачуна трезора.

(2) Буџет је процјена буџетских средстава и буџетских издатака за једну фискалну годину.

(3) Буџетска средства у једној фискалној години чине буџетски приходи и примици за нефинансијску имовину, примици од финансијске имовине и задуживања текуће фискалне године, неутрошена намјенска средства буџетских грантова и трансфера из ранијих периода и суфицит распоређен одлуком надлежног органа.

(4) Буџетске приходе чине јавни приходи, текући и капитални грантови из земље и иностранства и трансфери примљени од других буџетских јединица.

Члан 4.

(1)Буџетске издатке чине буџетски расходи, издаци за нефинансијску имовину и издаци за финансијску имовину и отплату дугова.

(2) Буџетске расходе чине расходи за лична примања, расходи по основу кориштења робе и услуга, расходи финансирања и други финансијски расходи, субвенције, грантови, дознаке на име социјалне заштите и трансфери другим буџетским корисницима.

Члан 5.

(1) Наредбодавац и одговорна особа за извршење Буџета у цјелини је Начелник општине.

(2) Одсјек за финансије, управљање развојем, привреду и друштвене дјелатности управља и контролише прилив и одлив новчаних средстава према усвојеном Буџету.

(3) Буџетски корисници могу стварати обавезе и користити средства само за намјене предвиђене Буџетом, и то до износа који је планиран, у складу са расположивим средствима.

(4) Одговорно лице буџетског корисника или руководиоци потрошачких јединица помоћни су извршиоци Буџета и одговорни су за намјенску употребу средстава, извршење буџета своје потрошачке јединице и за стварање обавеза до нивоа средстава која им се ставе на располагање кварталним финансијским планом (расположива средства).

(5) Коришћење средстава за текуће помоћи и капитална улагања може се вршити по добијању сагласности Начелника општине на план утрошка тих средстава, а прије спровођења процедура прописаних Законом о јавним набавкама, као и на основу програма које у складу са законом усваја Скупштина општине.

Члан 6.

Корисници буџетских средстава дужни су средства утврђена у Буџету користити руководећи се начелима рационалности и штедње.

Члан 7.

(1) Одсјек за финансије, управљање развојем, привреду и друштвене дјелатности врши процјену прилива буџетских средстава и обавјештава буџетске кориснике о висини буџетских средстава која ће им бити стављена на располагање кварталним финансијским планом, најкасније двадесет дана прије почетка квартала.

(2) Корисници буџетских средстава обавезни су да поднесу Одсјеку за финансије, управљање развојем, привреду и друштвене дјелатности приједлоге својих кварталних финансијских планова за извршење Буџета и тромјесечну динамику трошења средстава петнаест дана прије почетка сваког квартала.

(3) Одсјек за финансије, управљање развојем, привреду и друштвене дјелатности даје сагласност буџетским корисницима на поднесене приједлоге кварталних финансијских планова за извршење буџета и сачињава квартални финансијски план потрошње Буџета.

(4) Ако корисник буџета не поднесе приједлог кварталног финансијског плана у року из става 2. овог члана, квартални план за тог буџетског корисника одређује Одсјек за финансије, управљање развојем, привреду и друштвене дјелатности.

(5) Изузетно од става 1. и 2. овог члана, квартални финансијски план за први квартал фискалне године одредиће Одсјек за финансије, управљање развојем, привреду и друштвене дјелатности и доставити буџетским корисницима у року од 20 дана од дана усвајања Буџета за 2022. годину.

(6) За случај привременог финансирања, Одсјек за финансије, управљање развојем, привреду и друштвене дјелатности ће извршити усаглашавање усвојеног Буџета за 2022. годину и привременог финансирања, сачинити квартални финансијски план и обавијестити потрошачке јединице о усаглашеном финансијском плану у року од 20 дана од дана усвајања Буџета за 2022. годину.

(7) Уколико се укаже потреба за сезонским коришћењем средстава, буџетски корисници су дужни писаним захтјевом тражити измјену достављеног кварталног финансијског плана и то најкасније три дана прије почетка квартала, са прецизним образложењима сезонског карактера трошка.

(8) Укупан износ свих кварталних финансијских планова за извршење Буџета сваког корисника може бити мањи или једнак износу усвојеног годишњег буџета за сваког корисника.

Члан 8.

(1) Буџетски корисници прије стварања обавеза дужни су да поднесу Одсјеку за финансије, управљање развојем, привреду и друштвене дјелатности приједлог за јавну набавку на прописаном обрасцу трезорског пословања у 3 (три) примјерка.

(2) На основу провјере чињеничног стања о расположивим средствима за одређену намјену, Одсјек за финансије, управљање развојем, привреду и друштвене дјелатности доставља приједлог на преиспитивање и одобравање Начелнику општине.

(3) Начелник општине одобрава набавку и приједлог доставља служби надлежној за реализацију.

(4) Надлежна служба проводи поступак за јавну набавку и реализује набавку, а у случају када је потребно прибавља се понуда добављача и наруџбеница која се штампа у оквиру трезорског програма, чиме се аутоматски резервишу средства за одређену набавку.

(5) Када је потребно реализовати плаћање, буџетски корисник Општинске управе је дужан да поднесе Одсјеку за финансије, управљање развојем, привреду и друштвене дјелатности захтјев за плаћање на прописаном обрасцу за трезорско пословање у 2 (два) примјерка, заједно са одговарајућом документацијом (понуда, предрачун, рачун, одлука или рјешење надлежног органа и друго), а остали буџетски корисници само образац за трезорско пословање.

(6) Сваки документ мора садржавати број, датум, потпис и број протокола.

Члан 9.

(1) Одсјек за финансије, управљање развојем, привреду и друштвене дјелатности врши пренос средстава за извршење обавеза по основу расхода Буџета искључиво на основу образаца за трезорско пословање буџетских корисника.

(2) Подаци унесени у обрасце за трезорско пословање буџетских корисника Општинске управе морају бити сачињени на основу вјеродостојних књиговодствених докумената којима располаже или је дужан располагати буџетски корисник и за тачност тих података одговара одговорно лице у буџетском кориснику.

(3) За тачност књиговодствених исправа и интерне контролне поступке којима подлијежу те исправе одговара буџетски корисник.

(4) Исправама из претходног става сматрају се:

 а) обрачунске листе плата и накнада,

 б) предрачуни и уговори,

 в) рачуни за набавку средстава, материјала, робе и услуга,

 г) одлуке и рјешења надлежних органа из којих проистичу финансијске обавезе,

 д) остале финансијске исправе.

(5) За вјеродостојан унос података у рачуноводствени систем, помоћне и главну књигу трезора одговара одговорно лице у Одсјеку за финансије, привреду и друштвене дјелатности.

Члан 10.

(1) На основу члана 41. Закона о буџетском систему Републике Српске, Начелник општине може на приједлог Одсјека за финансије, управљање развојем, привреду и друштвене дјелатности средства распоређена буџетом прераспоређивати:

 а) у оквиру потрошачке јединице без ограничења,

 б) између потрошачких јединица, и то до износа од 5 одсто у односу на укупну

 вриједност планираних средстава потрошачке јединице са које се врши

 реалокација.

(2) Приједлог за реалокацију средстава покреће буџетски корисник тако што подноси захтјев Одсјеку за финансије, привреду и друштвене дјелатности.

(3) Одсјек за финансије, привреду и друштвене дјелатности разматра захтјев и доставља приједлог прерасподјеле средстава Начелнику општине на одобравање.

(4) Начелник општине обавезан је да полугодишње извјештава Скупштину општине о извршеној прерасподјели средстава из става 1. овог члана.

Члан 11.

(1) Расподјела средстава буџетске резерве врши се у складу са чланом 43. Закона о буџетском систему Републике Српске.

(2) Начелник општине одлучује о коришћењу средстава буџетске резерве за подмирење хитних и непредвиђених расхода, који се појаве током буџетске године.

(3) Пренос средстава из буџетске резерве врши Одсјек за финансије, управљање развојем, привреду и друштвене дјелатности, путем обрасца за трезорско пословање, а на основу закључка Начелника општине.

(4) Начелник општине обавезан је полугодишње и годишње извјештавати Скупштину општине о коришћењу средстава буџетске резерве.

Члан 12.

(1) Одобравање средстава за грантове (помоћи) може се вршити само на основу критеријума утврђених од стране Начелника општине, уз подношење одговарајућих програма, односно пројеката.

(2) Пренос средстава за извршење обавеза по основу грантова (помоћи) врши Одсјек за финансије, управљање развојем, привреду и друштвене дјелатности путем обрасца за трезорско пословање, а на основу закључка Начелника општине, који је потписан и од стране надлежне службе у Општинској управи која прати рад корисника средстава и оцјењује оправданост коришћења средстава.

(3) Корисници средстава грантова (помоћи) су дужни поднијети извјештај о утрошку примљених средстава 30 дана по истеку фискалне године.

(4) Извјештај се подноси надлежној служби Општинске управе која прати рад корисника средстава.

Члан 13.

(1) Исплата плата и осталих личних примања буџетских корисника врши се преносом средстава са јединственог рачуна трезора (у даљем тексту: ЈРТ) на текуће рачуне запослених у одговарајућим банкама или другим овлашћеним организацијама за платни промет.

(2) Буџетски корисници су обавезни да правилно обрачунају плате и друга лична примања за све запослене, обрачунају порезе и доприносе за запослене и друга лица, и исте појединачно и збирно доставе Одсјеку за финансије, управљање развојем, привреду и друштвене дјелатности до петог у мјесецу, за претходни мјесец.

Члан 14.

(1)Обавезе по основу расхода Буџета ће се извршавати по сљедећим приоритетима:

* обавезе по основу отплате кредита, у износима који су доспјели за плаћање,
* средства за нето плате запослених и одборничке накнаде
* средства за порезе и доприносе за плате и накнаде,
* средства за борачко – инвалидску и социјалну заштиту,
* средства за остала лична примања и порези и доприноси на остала лична примања
* средства за обавезе према добављачима
* средства за остале обавезе.

(2)Утрошак предвиђених средстава прикупљених по основу посебних накнада за коришћење природних ресурса у сврху производње електричне енергије, посебних накнада за шуме, средства за подстицаје предвиђене пољопривредним произвођачима, средства за комуналну потрошњу, средства за текуће одржавање путева, и средства за капиталне инвестиције, биће реализована на основу посебних програма, а у складу са законима и подзаконским прописима који регулишу поједину област.

Члан 15.

Буџетски корисници дужни су да се у поступку набавке роба, материјала и вршења услуга придржавају одредаба Закона о јавним набавкама, као и процедура о обавезној примјени модула набавки, прописаних Упутством о форми, садржају и начину попуњавања образаца за трезорско пословање буџетских корисника.

Члан 16.

Контрола намјенског коришћења и утрошка буџетских средстава, као и поступања корисника буџетских средстава према одредбама ове Одлуке, врши се према одредбама Закона о буџетском систему Републике Српске.

Члан 17.

Сви буџетски корисници дужни су да у року од 15 дана од дана настанка промјене у својој организацији и статусу обавијесте Одсјек за финансије, управљање развојем, привреду и друштвене дјелатности.

Члан 18.

Правилнике, упутства и инструкције о спровођењу ове Одлуке прописује Начелник општине.

Члан 19.

(1)У мјери у којој су дефиниције или одредбе ове Одлуке у сукобу са другим одлукама које донесу органи општине, одредбе из ове одлуке имаће приоритет над одредбама других одлука у стварима које се тичу извршавања Буџета по свим ставкама.

(2)Уколико су другим одлукама прописани новчани издаци из Буџета који се разликују од планираних износа по овој Одлуци, или по Одлуци о усвајању Плана буџета општине Ново Горажде за 2022. годину, обавезно се примјењују одредбе и планирани износи предвиђени овом Одлуком и Одлуком о усвајању Плана буџета општине Ново Горажде за 2022. годину.

Члан 20.

(1) Начелник општине извјештава Скупштину општине о извршењу Буџета квартално.

(2) За извршење Буџета општине, Начелник је одговоран Скупштини општине.

Члан 21.

Задужује се Одсјек за финансије, управљање развојем, привреду и друштвене дјелатности да ову Одлуку достави Министарству финансија Републике Српске.

Члан 22.

Ова Одлука ступа на снагу наредног дана од дана њеног објављивања у „Службеном гласнику општине Ново Горажде“.

**Број: 01/1-052-2-4/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 39. став (2) тачка 13) Закона о локалној самоуправи („Службени гласник републике Српске“, број: 97/16 и 66/18), а поступајући по препорукама из Извјештаја Главне службе за ревизију јавног сектора Републике Српске о проведеној финансијској ревизији општине Ново Горажде за период 01.01.-31.12.2019. године, Скупштина општине Ново горажде на другој редовној сједници, одржаној дана 31.03.2022. године д о н о с и

**О Д Л У К У**

**о коначном отпису имовине**

Члан 1.

На основу ове Одлуке извршиће се коначан отпис имовине – објекта и опреме на локацији „Троврх“, који је општини Ново Горажде додијељен у својину Споразумом између снага Европске Уније у Босни и Херцеговини и општине Устипрача о преносу добара, кориштењу и одржавању локалитета Јабука – Зорлаци од 13.01.2005. године.

Члан 2.

Отпис из члана 1. ове Одлуке врши се из разлога прописаних параграфима 52 и 54 МРС-ЈС 21 (умањење вриједности имовине која не генерише имовину).

Члан 3.

Имовина из члана 1. ове Одлуке ће се искњижити из књиговодствене евиденције општине Ново горажде.

Члан 4.

За извршење ове Одлуке задужује се начелник општине Ново Горажде.

Члан 5.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде.“

**Број: 01/1-052-2-6/22**

**Ново Горажде,31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу чланова 39. и 82. Закона о локалној самоуправи (``Службени гласник Републике Српске``, број: 97/16, 36/19 и 61/21), члана 16. став 1. и став 3. Закона о заштити становништва од заразних болести ( „Службени гласник Републике Српске“, број: 90/17, 42/20 и 98/20), члана 2. став 2. Програма мјера систематске превентивне дезинсекције и дератизације ( „Службени гласник Општине Ново Горажде“ број: ), члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на другој редовној сједници одржаној 31.03.2022. године доноси:

**ГОДИШЊИ ПЛАН СИСТЕМАТСКЕ ПРЕВЕНТИВНЕ ДЕЗИНСЕКЦИЈЕ И ДЕРАТИЗАЦИЈЕ НА ПОДРУЧЈУ ОПШТИНЕ НОВО ГОРАЖДЕ ЗА 2022. ГОДИНУ**

 **I-ОПШТЕ ОДРЕДБЕ**

**Члан 1.**

Годишњи план систематске превентивне дезинсекције и дератизације се проводи у складу са Програмом мјера за спречавање и сузбијање, елиминацију и ерадикацију заразних блести на подручју општине Ново Горажде за 2022. годину и Програмом мјера систематске превентивне дезинсекције и дератизације.

Овим Планом уређује се провођење општих и превентивних мјера на подручју општине Ново Горажде у циљу заштите становништва од заразних болести.

*Превентивна Дезинсекција*

**Члан 2.**

Дезинсекција подразумијева систематско и планирано сузбијање инсеката и осталих чланконожаца или њихових развојних облика који преносе узрочнике заразних болести, изазивају алергијске реакције или имају токсично дјеловање.

Дезинсекција се проводи примјеном физикалних, хемијских или биолошких метода и средстава која су еколошки најприхватљивија, на начин да се не доводи у опасност здравље људи и животиња. Најчешћи штетни инсекти које треба сузбијати ако се појаве,а све ради заштите становништва су: комарци све врсте, смеђи и црни жохар, разне врсте муха.

Циљ сузбијања комараца и њихових развојних облика јесте спречавање појаве и ширења заразних болести и смањење кожних проблема и алергијских промјена насталих убодом комарца и секундарних инфекција због оштећења коже.

Епидемиолошки значај: Инсекти су преносиоци многих заразних болести као нпр: маларије, вирусних инфекција као нпр:жуте грознице и др.

*Превентивна дератизација*

**Члан 3.**

Дератизација је скуп различитих мјера које се предузимају с циљем смањења популације штетних глодара испод прага штетности, заустављања размножавања и потпуног уништења популације штетних глодара који су природни резеорвоари и преносиоци узрочника заразних болести.

Епидемиолошки значај: Осим што су глодари (мишеви) узрочници великих економских штета, који уништавају имовину и залихе хране они су и резеорвари преносиоци читавог низа заразних болести човјека као што су: Куга, вирусна хеморагијска грозница с бубрежним синдромом, лептоспироза, туларемија, токсоплазмоза , лишманијаза, салмонелоза и трихиленоза.

**II-ПРИОРИТЕТНЕ ЛОКАЦИЈЕ ИЗВОЂЕЊА ДЕЗИНСЕКЦИЈЕ И ДЕРАТИЗАЦИЈЕ**

**Члан 4.**

Спровођење систематске превентивне дезинсекције и дератизације обухвата објекте за снадбијевање водом за пиће, јавне површине у насељеним мјестима, објекте за производњу и промет хране и предмете опште употребе, те сировине за њихову производњу, односно средства намијењена за њихов превоз, објекте и просторије за одлагање отпадних материја, објекте здравствених установа, објекте и средства јавног саобраћаја, стамбене објекте и дворишта, мјеста јавног окупљања и задржавања људи, напуштене хале и остале објекте привредних друштава, других правних лица и физичких лица.

**Члан 5.**

Трошкове услуге дератизације и дезинсекције за зграду општине и објекте којима газдује општине, као и предшколске и школске установе, градско гробље, те јавне површине (зелене површине градског микрореона) сносиће општина Ново Горажде. У табели, у члану 6. дат је детаљан преглед површина за које трошкове дератизације сноси општина Ново Горажде. Укупна површина за дезинсекцију и дератизацију јавних површина (градски микрореон) износи 13245 м2, објекти 12.718 м2, те водотоци у дужини од 4000 м.

**Члан 6.**

Трошкове услуге провођења и финансирања дезинсекције и дератизације у објектима за снадбијевање водом за пиће, канализационе мреже и јавних депонија смећа сноси ЈКП ``Ново Горажде``.

Трошкове услуге провођења и финансирања дезинсекције и дератизације за све друге објекте и површине или превозна средства- сносе власници објеката, површина или превозних средстава.

**Члан 7.**

Табела са детаљним прегледом објеката и локација за дератизацију на подручју општине Ново Горажде са површинама.

|  |  |  |  |
| --- | --- | --- | --- |
| **Ред. број** | **Објекат-локација** | **Мјесто и адреса** | **Површина, дужина, број испуста** |
|  | Зграда општинске управе | Божидара Горажданина 64 | 690 m²  |
|  | ЈУ Народна библиотека ``Божидар Горажданин`` | Алексе Шантића 2 | 80 m²  |
|  | Црвени крст | Божидара Горажданина 81 | 95 m² |
|  | Објекат спортске дворане | Божидара Горажданина 80 | 850 m² |
|  | Објекат ДЦ Градина | Божидара Горажданина 58 | 6150 m² |
|  | Јавне зелене површине микрореон Копачи |  | 3000 m² |
|  | Јавне зелене површине микрореон Устипрача |  | 1000 m² |
|  | Јавне зелене површине микрореон Поткозара |  | 500 m² |
|  | Јавне зелене површине микрореон обала ријеке Дрине у насељу Копачи | Обала ријеке Дрине у насељима Устипрача и Копачи  | 4000 m |
|  | Јавна канализациона мрежа  | МЗ Копачи и МЗ Устипрача | 10 испуста |
|  | Просторије МЗ Поткозара  | Доња Поткозара 18 | 67 m² |
|  | Просторије МЗ Устипрача | Самоборска 6 | 60 m² |
|  | Просторије МЗ Требешко Брдо | Бријест 9 | 70 m² |
|  | Основна школа ``Вук Караџић`` | Доситеја Обрадовића 1 | 395 m² |
|  | Подручно одјељење ОШ у Поткозари | Доња Поткозара 3 | 289 m² |
|  | Школски објекат у Устипрачи | Самоборска 10 | 390 m² |
|  | Вјерски објекти  | Црква Св. Георгија,Џамија у Копачима,Џамија у Устипрачи | 200 m² |
|  | Градско гробље | Доња Сопотница  | 8745 m² |
|  | Зграде и објекти колективног/привременог смјештаја у власништву општине Ново Горажде | Видовданска,Радомира ПандуревићаМилоша ОбилићаСочанска | - 19х64=1216 -16х62=992-11х56=616-9х62=5583382 m² |
| **Укупна површина земљишта и објеката:****Укупна дужина обале:****Укупан број канализационих испуста:** | **25963** **m²****4000** **m****10**  |

**III-УСЛОВИ ЗА ИЗВОЂЕЊЕ ДЕЗИНСЕКЦИЈЕ И ДЕРАТИЗАЦИЈЕ**

**Члан 8.**

Извршилац систематске дезинсекције и дератизације је најповољнији извођач у складу са Законом о јавним набавкама, а могу је обављати здравствене установе и друга правна лица која испуњавају услове у погледу стручног кадра, опреме и средстава, тј. задовољавају прописане норме у складу са Законом о заштити становништва од заразних болести и Правилником о условима и поступку за утврђивање испуњености услова за обављање послова дезинсекције,дезинфекције и дератизације ради спречавања и сузбијања заразних болести („Службени гласник Републике Српске",број 47/10 и 68/11). Извођач је дужан најкасније у року од 10 дана доставити Извјештај о проведеној ДДД.

**IV-ВРЕМЕНСКИ ПЕРИОДИ ИЗВОЂЕЊА ДЕЗИНСЕКЦИЈЕ И ДЕРАТИЗАЦИЈЕ НА ПОДРУЧЈУ ОПШТИНЕ НОВО ГОРАЖДЕ**

**Члан 9.**

Дератизација и дезинсекција на подручју Општине Ново Горажде одвијаће се у двије оперативне фазе рада: прољетној и јесењој, што је усклађено са биолошким циклусом и миграционим особинама глодара, односно размножавањем штетних инсеката, а што гарантује најбоље ефекте уништавања истих. Временски термини одређених фаза рада у Плану дератизације су одређени, а извођачи су обавезни да их поштују.

A) ПРВА (ПРОЉЕТНА) ФАЗА дератизације проводиће се у временском интервалу: од 01. 05. до 30. 06. текуће године ,

B) ДРУГА (ЈЕСЕЊА) ФАЗА дератизације проводиће се у временском интервалу: -од 01. 09. до 30. 10. текуће године.

**Члан 10.**

 У случају повећаног рамножавања штетних глодара и инсеката или по налогу здравственог инспектора, дератизација и дезинсекција се могу обављати и више пута у току године.

**V-НАЧИН ОБАВЈЕШТАВАЊА ГРАЂАНА**

**Члан 11.**

Овлашћени извођач ДДД - прије почетка провођења планираних и програмираних превентивних мјера, дужан је обавијестити грађане, привредна друштва, установе, предузетнике и друга правна лица о времену и начину извођења, са свим потребним упутствима за заштиту, а путем средстава јавног информисања, и то пет дана прије почетка извођења ДДД.

**Члан 12.**

Упутства за заштиту морају да садрже :

- опште мјере предострожности и сигурности;

- потребне мјере за заштиту грађана;

- опште мјере за заштиту домаћих животиња;

- поступак припреме терена за извођење ДДД.

**Члан 13.**

Извођач ДДД дужан је - по свакој проведеној ДДД, издати потврду на лицу мјеста.

**VI-ЗАВРШНЕ ОДРЕДБЕ**

**Члан 14.**

Овај План ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-2-7/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу чланова 39. и 82. Закона о локалној самоуправи (``Службени гласник Републике Српске``, број: 97/16, 36/19 и 61/21), члана 53. закона о заштити становништва од заразних болести (``Службени гласник Републике Српске``, број: 90/17, 42/20 и 98/20), члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на другој редовној сједници одржаној 31.03.2022.године доноси:

**ПРИЈЕДЛОГ ПРОГРАМА МЈЕРА**

**За спрјечавање и сузбијање, елиминацију и ерадикaцију заразних болести на подручју општине Ново Горажде за 2022. годину**

**I – ОПШТЕ ОДРЕДБЕ**

**Члан 1.**

 Чланом 3. Закона о заштити становништва од заразних болести прописана је обавеза планирања, предузимања и провођења мјера за спрјечавање и сузбијање, елиминацију и ерадикaцију заразних болести у јединицама локалне самоуправе и њеним органима, здравственим и другим установама, предузећима и другим правним и физичким лицима.

 У спровођењу општих и посебних превентивних мјера за спрјечавање и сузбијање заразних болести становништва Скупштина општине преко својих органа, као и здравствене и друге установе, предузећа и друга правна и физичка лица, усмјериће акtивности нарочито на спровођењу општих, посебних, ванредних и осталих мјера заштите становништва од заразних болести.

 Стручно спровођење и давање упута за спровођење превентивних мјера заштите становништва од зарaзних болести, вршиће Институт за јавно здравство Републике Српске, Регионални центар Фоча и ЈЗУ „Дом здравља“ Ново Горажде, а контролу спровођења превентивних мјера заштите становништва од заразних болести, вршиће надлежни здравствени инспектор и инспектор за храну.

**II – МЈЕРЕ ЗА СПРЈЕЧАВАЊЕ И СУЗБИЈАЊЕ ЗАРАЗНИХ БОЛЕСТИ**

**Члан 2.**

 Заштита становништва од заразних болести врши се спровођењем општих, посебних, ванредних и осталих мјера за спрјечавање и сузбијање заразних болести.

1. *Опште мјере за заштиту од заразних болести*

1) Обезбјеђење санитарно техничких услова за одржавање личне и опште хигијене и уклањање отпадних материја у домаћинству на приватном посједу, у објектима у којима се обавља пословна дјелатност и у њиховој околини, средствима саобраћаја и свим мјестима јавног окупљања.

Правна лица и предузетници, привредна друштва, установе и власници приватних посједа дужни су у својим објектима и њиховој околини обезбједити санитарно-техничке отпадне материје на начин који не угрожава живот и здравље људи.

2) Обезбjеђење здравствено исправне воде намјењене за пиће; Извршилац ове мјере је ЈКП Ново Горажде, а контролу исправности ће вршити ЈЗУ Институт за јавно здравство Републике Српске, Регионални центар Фоча. Мјеру треба спроводити континуирано током 2022. године, а надзор над спровођењем ове мјере вршиће се контролом хигијенске исправности воде за пиће према Плану превентивних мјера заштите становништва на подручју општине Ново Горажде за 2022. годину.

Средства за спровођење контроле воде из јавних водних објеката (школски водни објекти, бунари и извори) обезбједиће се из буџета Општине Ново Горажде, а средства за анализе воде градског водовода обезбјеђује ЈКП Ново Горажде према Уговору сачињеном између ЈКП Ново Горажде и Института за јавно здравство Републике Српске - Регионални центар Фоча.

3) Обезбјеђење микробиолошке исправности хране и предмета опште употребе као и чистоће опреме, уређаја радне одјеће, радних површина и руку радника који раде у производњи и промету тих производа.

Ову мјеру дужни су спроводити сви субјекти који се баве производњом и прометом хране и предмета опште употребе.

Задатак је трајан, а надзор над спровођењем ове мјере вршиће се контролом хигијенске исправности хране и предмета опште употребе у производњи и промету.

Средства обезбјеђују субјекти који послују са храном и предметима опште употребе, а у случају појаве тровања вршиће се циљна испитивања.

Задатак је трајан, а надзор над спровођењем ове мјере вршиће се контролом хигијенске исправности хране и предмета опште употребе, а у случају појаве тровања вршиће се циљна испитивања.

За циљна испитивања у случају тровања средства се обезбјеђују из буџета Општине Ново Горажде.

4) Спровођење дезинфекције, дезинсекције и дератизације на јавним површинама, насељеним мјестима, објектима за снабдијевање водом за пиће, објектима за производњу и промет хране и предмета опште употребе, те сировина за њихову производњу, односно средства намјењена за њихов превоз, објектима и просторијама за одлагање отпадних материја, објектима здравствених установа, објектима и средствима јавног саобраћаја, самбеним објектима и двориштима, мјестима јавног окупљања и задржавања људи и осталим објектима привредних друштава, других правних и физичких лица.

-Превентивна дезинфекција

 Дезинфекцијом се сматрају поступци који имају за циљ уништавање, успоравање, раста размножавања или уклањања већине микроорганизама на површинама, у просторијама, објектима и уређајима, прибору те опреми, уз примјену механичких, физичких и хемијских метода. За сузбијање микроорганизама могу се користити дезинфекциона средства која су прописано регистрована и допуштена за примјену од стране Министарства здравља у Републици Српској, а користе се за употребу прописано и у складу са декларацијом.

 Извршилац превентивне дезинфекције која се односи на дезинфекцију јавних водних објеката (школских водних објеката, градских бунара и школских просторија), је овлаштена фирма регистрована за обављање дезинфекције, дезинсекције и дератизације послова која посједује одобрење у сагласност Министарства здравља.

-Превентивна дезинскеција

 Дезинсекција подразумјева систематско и планирано сузбијање инската и осталих чланконожаца или њихових развојних облика који преносе узрочнике заразних болести, изазивају алергијске реакције, или имају токсично дјеловање.

 Дезинсекције се проводи примјеном физикалних хемијских или најприхватљивија, на начин да се не доводи у опасност здравље људи и животиња. Најчешћи штетни инсекти које треба сузбијати ако се појаве, а све ради заштите становништва су:-комарци све врсте-смеђи и црни жохар. – разне врсте муха.

 Циљ сузбијања комараца и њихових развојних облика јесте ради појаве и ширења заразних болести и смањења кожних проблема и алергијских промјена насталих убодом комараца и секундарних инфекција због оштећења коже.

 Епидемиолошки значај: Инсекти су преносиоци многих заразних болести као нпр: Маларије, вирусних инфекција као нпр: жуте грознице и др.

-Превентивна дератизација

 Дератизација је скуп различитих мјера које се предузимају с циљем смањења популације штетних глодаваца који су потпуног уништења популације штетних глодоваца који су природни резеорвари и преносиоци узрочника заразних болести.

 Е пидемиолошки значај: Осим што су глодари (мишеви) узрочници великих економских штета који уништавају имовину и залихе хране они су и резеорвари преносиоци читавог низа заразних болести човјека као што су: Куга, вирусна хеморагијска грозница са бубрежним синдромом, лептоспироза, туларемија, токсоплазмоза, лишманијаза, саломонелоза и трихиленоза.

 Извршилац систематске дератизације је повољнији извођач у складу са Законом о јавним набавкама, а могу је обављати здравствене установе које испуњавају услове у погледу стручног кадра, опреме и средстава тј. задовољавају прописане норме у складу са Законом о заштити становништва од заразних болести.

 Систематска дератизација обухвата:

* индивидуална домаћинства,
* стамбени фонд,
* предшколске, школске и вјерске установе, домове културе,
* јавне зелене површине, спортско - рекреативне објекте,
* обале ријека, канализациону мрежу, гробља.
* привредне субјекте (предузећа, угоститељске, занатске и трговачке радње).

 **Рокови за спровођење дератизације су мај/јун и септембар/октобар 2022. године.**

Средства за спровођење ове мјере обезбјеђују се од стране корисника услуга и из Буџета јединице локалне самоуправе Општине Ново Горажде.

 5) Обезбјеђивање резерви лијекова, дезинфекционих средстава, заштитних и других медицинских средстава и опреме за употребу у случају избијања епидемија.

 6) Уклањање људских и животињских излучевина, лешева, органа и ткива, отпадних вода и других отпадних материја на начин и под условима који не угрожавају здравље становништва, изворишта воде за пиће и животну средину.

 Ову мјеру спроводи ЈКП Ново Горажде уз стручни надзор, као и предузећа, предузетници и физичка лица која обављањем својих дјелатности стварају отпадне воде и остале отпадне материје. Задатак је трајан.

 Средства обезбјеђују привредна друштва, самостални привредници и физичка лица.

*2. Посебне мјере за спречавање и сузбијање заразних болести су:*

 1) Епидемиолошки надзор, те здравствено образовање и континуирано информисање запослених радника, пацијената и становишта о кретању заразних болести карактеристикама појединих болести, карактеристикама појединих болести, мјерама заштите и тренутној епидемиолошкој ситуацији,

 2) Санитарни надзор над лицима запосленим на одређеним пословима и посебну едукацију тих лица,

 Ради спречавања преношења заразних болести под санитарни надзор стављају се лица која раде:

* У производњи, преради и промету храном,
* На одржавању система за снабдјевање становништва водом за пиће,
* У производњи козметичких средстава,
* На пословимарада са дјецом предшколског узраста у области образовања и васпитања ученичког стандарда
* У играоницама,
* На пружању услуге његе и уљепшавање лица и тијела
* На пословима производње, паковања и издавања лијекова и медицинских средстава,
* Здравствени радници, здравствени сарадници и други радници који раде у организационој јединици здравствене установе или здравственој установи која пружа здравствене услуге у одређеним областима,
* Лица која обављају практичну наставу на горе наведеним пословима.

 Извршиоци ове мјере су **Домови здравља (ХЕС служба)** и Институт за јавно здравство Републике Српске - Регионални центар Фоча.

 Средства обезбјеђују предузетници и предузећа за санитарни преглед запослених који се обавља сваких 6 мјесеци.

 Посебна едукација за стицање основних знања о хигијени животне и радне средине, хигијени животних намирница, хигијени исхране, личној хигијени, о заразним и паразитарним болестима и за стицање основних знања из правних прописа који регулишу област заштите становништва од заразних болести се спроводи над лицима која су стављена под здравствени надзор, тј. лица која у својим пословима и радним задацима долазе у контакт са животним намирницама и предметима опште употребе или која пружају хигијенске услуге другим лицима.

 Извршиоци ове мјере су **Домови здравља (ХЕС служба)** и институт за јавно здравство Републике Српске - Регионални центар Фоча.

 Средства за спровођење ове мјере обезбејеђује послодавац, а едукација запослених је обавезна сваке 4 године.

 3) Епидемиолошко истраживање на терену ради раног откривања извора и путева преношења заразних болести, откривање лица која су била изложена примарном извору заразе и у контакту са обољеним лицима као и здравствени надзор над тим лицима,

 4) Лабараторијско испитивање и брзу дијагностику заразног обољења, те верификацију узрочника заразне болести у референтном центру за микробиолошка лабараторијска испитивања узрочника заразне болести.

 5) Мјере карантина и стављање у карантин лица које је било у контакту са лицем обољелим од посебно опасне заразне болести, у складу са препорукама института.

 6) Обезбјеђење посебних услова за смјештај лица у изолацији и њихово лијечење у здравственој установи као и превоз санитетским возилом тих лица.

 7) Евиденцију, пријављивање, обавјештење и достављање извјештаја Институту о заразним болестима,

 8) Имунизацију и хемопрофилаксу против заразних болести,

 9) Тестирање крви ткива ћелија органа и другог,

 10) Спровођење организационих, техничких, дијагностичких, терапеутских, хигијенских и других мјера за спречавање и сузбијање интрахоспиталних инфекција у здравственим установама,

 11) Адекватно управљање медицинским отпадом,

 12) Спровођење дезинфекције, дезинсекције и дератизације у току и након завршетка заразне болести,

 13) Здравствени надзор над лицима која носе узрочнике одређених заразних болести и над путницима у међународном саобраћају који долазе из подручја заразног или угроженог посебно опасном заразном болешћу, колером или маларијом.

 14) Безбједан транспорт инфективног биолошког материјала.

Све напријед наведене мјере спроводе здравсвене установе.

*3. Ванредне мјере за спрјечавање и сузбијање заразних болести*

 Ванредне мјере за спрјечавање и сузбијање заразних болести спроводе се у ситуацији у којој долази до угрожавања безбједности и здравља људи, постојањем непосредне опасности за масовно преношење заразне болести, те масовног обољевања становништва на подручју општине Ново Горажде

 Ванредне мјере обухватају:

 1) Ограничења кретања у зараженом и угроженом подручју, и стављање под здравствени надзор лица које је било у контакту са зараженим лицем,

 2) Ограничење или забрана промета поједине или свих врста робе и средства на одређеном подручју,

 3) Престанак рада васпитно - образовних установа и забрану окупљања на јавним мјестима,

 4) Увођење обавезног ангажовања запослених у здравственим установама и других грађана на отклањању посљедица настале ситуације,

 5) Ванредну вакцинизацију, односно хемопрофилаксу,

 6) Изолацију обољелих у кућним условима или другом адаптираном објекту када због масовног обољевања није могућа изолација у здравственој установи,

 7) Уступање и адаптација других објеката и ангажовање потребних средстава и опреме за потребе здравствене службе,

 8) Успостављање карантина и стављање у карантин лица које је било у контакту са лицем обоњелим од посебно опасне заразне болести, те у складу са препорукама и друге мјере које природа болести налаже, односно мјере које предложи Свјетска здравствена организација,

 9) Информисање јавности о актуелној епидемиолошкој ситуацији, постојећим ресурсима, мјерама које се предузимају и које треба да предузму грађани.

 10) Континуирана комуникација и обавјештење према прописаној структури ланца комуникације (ХЕС Служба домова здравља - Институт за заштиту здравља, регионални центар Фоча - Министарство здравља и социјалне заштите Републике Српске - Влада Републике Српске). Републички штап цивилни заштите континуирано прати стање на терену, заједно са локалним штабовима, извјештава локалну задједницу, МУП и све друге субјекте укључене у штаб за ванредне околности.

 У циљу спровођења заштите становништва од заразне болести Министарство за заштиту здравља и социјалну заштиту, на приједлог Института доноси годишњи Програм мјера за спрјечавање и сузбијање, елиминацију и ерадикaцију заразних болести подручје Републике. Скупштине јединице локалне самоуправе доносе властите Програме за своје подручје, којим се обезбјеђују средства и извршиоци, рокови извршења и врше надзр над спровођењем мјера.

 Трошкови спровођења мјера у случају проглашења епидемије за подручје јединице локалне самоуправе финансирају се из Буџета јединице локалне самоуправе.

 *4. Остале мјере за спровођење и сузбијање заразних болести*

 1) Сахрањивање, ексхумација и превоз умрлих лица мора се вршити на начин који онемогућава ширење заразне болести,

 2) Превоз умрлих лица врше правна лица или предузетници регистровани за обављање те дјелатности намјенским возилом,

 3) Превоз умрлих у међународном саобраћају може се вршити и средствима јавног превоза, у складу са међународним прописима,

 4) У случају смрти посебно опасне заразне болести, опремање умрлог лица обавља се у здравственој установи у којој је лице умрло,

 5) Ексхумација се врши уз рјешење-сагласност здравственог инспектора, а трошкове сноси послодавац захтјева за ексхумацију,

 6) Сахрањивање умрлих лице се може вршити само на мјестима одређеним за сахрањивање.

**III - СПРОВОЂЕЊЕ МЈЕРА**

**Члан 3.**

 Ради ефикасније стручне примјене прописаних и других мјера превентивне здравствене заштите становништва од заразних болести, здравствене службе морају:

* Бити оспособљене за рано отклањање извора заразе и путева преношења заразе.
* Вршити лабараторијско испитивање узрочника заразних болести односно епидемија заразних болести.
* Обезбједити довољне резерве вакцина за болести које подлијежу обавезној имунизацији.

 О спровођењу овог Програма стараће се надлежна здравствена инспекција и инспекција за храну уз овлашћење Инспектората Републике Српске.

**IV - ЗАВРШНЕ ОДРЕДБЕ**

**Члан 4.**

 Овај Програм ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-1-6/21**

**Ново Горажде, 22.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу чланова 39. и 82. Закона о локалној самоуправи (``Службени Гласник Републике Српске``, број: 97/16 и 36/19) и чланова 37. и 65. Статута општине Ново Горажде (``Службени Гласник општине Ново Горажде``, број: 4/15 и 4/17), Скупштина општине Ново Горажде на првој редовној сједници одржаној дана: 22.03.2022. године доноси:

**О Д Л У К У**

**о усвајању Програма развоја спорта општине Ново Горажде за период 2021-2025. године**

**Члан 1.**

Усваја се Програм развоја спорта општине Ново Горажде за период 2021-2025. године, у даљем тексту Програм.

**Члан 2.**

Програм чини саставни дио ове Одлуке.

**Члан 3.**

За реализацију Програма задужује се Начелник општине и Јединица за управљање развојним активностима.

**Члан 4.**

Ова одлука ступа на снагу осмог дана од објављивања у ``Службеном гласнику Општине Ново Горажде``.

**Број: 01/1-052-2-8/21**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу чланова 39. и 82. Закона о локалној самоуправи (``Службени гласник Републике Српске``, број: 97/16, 36/19 и 61/21), чланова 15. и 16. Закона о заштити становништва од заразних болести („Службени гласник Републике Српске“, број: 90/17, 42/20 и 98/20) и члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на другој редовној сједници одржаној 31.03.2022. године доноси:

**ПРИЈЕДЛОГ ПРОГРАМА МЈЕРА**

**систематске превентивне дезинсекције и дератизације**

**I-ОСНОВНЕ ОДРЕДБЕ**

**Члан 1.**

Овим Програмом, уређује се провођење општих и превентивних мјера дезинсекције и дератизације на подручју општине Ново Горажде (у даљем тексту: ДДД) – да би се заштитило становништво од заразних болести, као и начин и контрола провођења, подношења извјештаја након проведених превентивних мјера, те начин финансирања.

**Члан 2.**

(1) ДДД се проводи ради спречавање и сузбијања патогених микроорганизама, штетних инсеката и штетних глодара, чије је планирано, организовано, правовремено и систематско сузбијање мјерама, дезинсекције и дератизације од јавно – здравственог значаја за општину Ново Горажде.

(2) ДДД се проводи у складу са Програмом мјера и Планом мјера превентивне и обавезне и превентивне дезинсекције и дератизације на подручју општине Ново Горажде (у даљем тексту: Програм мјера).

II – ДДД

**Члан 3.**

 Извршилац ДДД је најповољнији извођач у складу са Законом о јавним набавкама, а могу је обављати здравствене установе и друга правна лица која испуњавају прописане услове које испуњавају услове у погледу стручног кадра, опреме и средстава.

**Члан 4.**

(1) Обавезно спровођење ДДД обухвата:

Објекте за снабдијевање водом за пиће, јавне површине у насељеним мјестима, објекте за производњу и промет хране и предмете опште употребе, те сировине за њихову производњу, односно средстава намјењена за њихов превоз, објекте и средства јавног саобраћаја, самбене објекте и дворишта, мјеста јавног окупљања и задржавања људи и остале објекте привредних друштава, других правних лица и физичких лица.

(2) Обавезна систематска превентивна дератизација на подручју општине Ново Горажде врши се најмање два пута годишње у свим објектима и просторима из члана 4. став 1. овог програма, и то као прољећна и јесења.

(3) Превентивна дезинсекција обавља се минимално два пута годишње, а у случају повећаног размножавања штетних инсеката или по налогу здравственог инспектора, и више пута у току године.

**Члан 5.**

ДДД се могу вршити само средствима чији је промет дозвољен на подручју Републике Српске, а која имају токсиколошку оцјену и оцјену ефикасности за наведене сврхе.

**Члан 6.**

(1) Овлашћени извођач ДДД – прије почетка провођења планираних и програмираних превентивних мјера, дужан је обавјестити грађане, привредна друштва, установе, предузетнике и друга правна лица о времену и начину извођења, са свим потребним упутствима за заштиту, а путем средстава јавног информисања, и то пет дана прије почетка извођења ДДД.

(2) Упутства за заштиту морају садржавати:

* Опште мјере предострожности и сигурности;
* Потребне мјере за заштиту грађана;
* Опште мјере за заштиту домаћих животиња;
* Поступак прирпеме терена за извођење ДДД.

(3) Извођач ДДД дужан је – по свакој проведеној ДДД, издати потврду на лицу мјеста.

(4) Извођач ДДД је дужан најкасније у року од 10 дана доставити Извјештај о проведеној ДДД.

**III – ФИНАНСИРАЊЕ ДДД**

**Члан 7.**

Трошкове провођења и финансирања ДДД сносе:

* За водотоке, школске, предшколске, здравствене, спортске и социјалне установе, зелене површине градског микрореона, те друге објекте или просторије којима газдује општина – сноси Општина Ново Горажде,
* За јавну канализациону мрежу и јавног сметлишта – сноси ЈКП Ново Горажде,
* За све друге објекте, површине или превозна средства- сносе власници објекта, површина или превозних средстава.

**Члан 8.**

Сви обавезници ДДД, и друга лица, су дужни да извођачима омогуће приступ у све објекте и површине којима управљају, и да дају потребна обавјештења, те пруже помоћ приликом извођења радова.

**IV – НАДЗОР**

**Члан 9.**

(1) Надзор над извођењем ДДД врши надлежни здравствени инспектор.

(2) Здравствени инспектор је овлашћен да:

1) Нареди провођење дезинфекције, дезинсекције и дератизације,

2) Има право забранити или обуставити вршења радова – уколико утврди да нису предузете мјере заштите људи и домаћих животиња, или да средствима којима се врши ДДД не рукују стручни радници, или да наведене послове врши неовлаштено лице-установа, или да се извођачи не подржавају прописаних услова ДДД и уговорних обавеза, као и обавеза које проистичу из овог програма.

3) Институт за јавно здравство врши стручни надзор над извођењем ДДД – као општим посебним мјерама за спрјечавање и сузбијање даљег ширења заразних болести.

**V – КАЗНЕНЕ ОДРЕДБЕ**

**Члан 10.**

Новчаном казном од 1.000.00 КМ до 10.000.00 КМ казниће се за прекршај здравствена установа ако поступи супротно одредбама члану 3.

Новчаном казном од 200,00 КМ до 2.000,00 КМ казниће се за прекршај из става 1.овог члана одговорно лице у здравственој установи.

**Члан 11.**

Новчаном казном од 2.000,00 КМ до 10.000,00 КМ казниће се за прекршај правно лице или предузетник који обавља пословну дјелатност ако:

Поступи супротно одредбама члана 3.

Поступи супротно одредбама члана 4.

Поступи супротно одредбама члана 5.

Поступи супротно одредбама члана 6.

Новчаном казном од 150,00 КМ до 1.500,00 КМ казниће се за прекршај из става 1.овог члана одговорно лице у правном лицу.

За прекршаје из става 1.овог члана казнниће се предузетник новчаном казном од 500,00 КМ до 5.000,00 КМ.

**VI – ЗАВРШНЕ ОДРЕДБЕ**

**Члан 12.**

Овај Програм ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-2-9/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 39. и 82. Закона о локалној самоуправи (``Службени гласник Републике Српске``, број: 97/16, 36/19 и 61/21), члана 89. став 8. Закона о шумама (``Службени гласник Републике Српске``, број: 75/08, 60/13 и 70/20), члана 5. Правилника о начину прикупљања, критеријумима за расподјелу средстава и поступку коришћења средстава посебних намјена за шуме (``Службени гласник Републике Српске``, број: 45/14) и члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на другој редовној сједници одржаној 31.03.2022. године доноси:

**ПРОГРАМ УТРОШКА СРЕДСТАВА ОД НАКНАДЕ ЗА ПРОДАТЕ ШУМСКЕ ДРВНЕ СОРТИМЕНТЕ**

**У 2021. ГОДИНИ**

Члан 1.

Корисник шума и шумског земљишта у својини Републике Српске дужан је да плаћа надокнаду у износу од 10% финансијских средстава, остварених продајом шумских дрвних сортимената која потичу са подручја општине, утврђених по цијенама франко утоварено на камионском путу за одређену календарску годину.

Члан 2.

Накнада из члана 1. уплаћује се на рачун јавних прихода општине, а може се трошити за развој неразвијених дијелова општине.

Члан 3.

Буџетом општине Ново Горажде за 2021. годину планирано је да се остваре приходи по основу накнада из члана 1. у износу од 7.500,00 КМ.

Члан 4.

Средства из претходног члана ће се утрошити за развој неразвијених дијелова општине и то за:

* Санацију локалних путева оштећених приликом сјече и извоза дрвних сортимената и то путни правци: Требешко брдо – Прибишићи - Бријест, Подкозара – Башабулићи и локални пут од М20 до села Нашћење на подручју општине Ново Горажде.

Члан 5.

Надзор над уплатом средстава из члана 2. овог Програма врши Одсјек за финансије, управљање развојем, привреду и друштвене дјелатности.

Члан 6.

Контролу утрошка средстава кроз реализацију наведених пројеката врши Одсјек за просторно уређење и стамбено комуналне послове.

Члан 7.

Овај Програм ступа на снагу осмог дана од дана објављивања у ``Службеном Гласнику општине Ново Горажде``.

**Број: 01/1-052-2-10/21**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу чланова 39. и 82. Закона о локалној самоуправи ( „Службени гласник Републике Српске“ број: 97/16, 36/19 и 61/21), члана 195. Закона о водама („Службени гласник републике Српске“ број: 50/06, 92/09, 121/12 и 74/17) , члана 37. Статута општине Ново Горажде („Службени гласник општине Ново Горажде“ број: 4/15 и 4/17), Скупштина општине Ново Горажде, на другој редовној сједници одржаној 31.03.2022.б године доноси:

**ПРОГРАМ УТРОШКА СРЕДСТАВА ПРИКУПЉЕНИХ ОД ПОСЕБНИХ ВОДНИХ НАКНАДА ЗА 2021. ГОДИНУ**

Члан 1.

Овим Програмом утврђује се начин утрошка средстава која ће се прикупљати од посебних водних накнада у 2021. години и то: оквирна висина средстава која се очекују по овом основу, пројекти у које ће та средства бити пласирана, износ средстава по пројектима, органи надлежни за провођење поступка у циљу реализације пројеката и рок за њихово провођење.

Члан 2.

Планирана средства од посебних водних накнада у 2021.години износе око 6.000,00 КМ.

Члан 3.

Приходи прикупљени од посебних водних накнада у буџету општине Ново Горажде за 2021. Годину плански ће се искористити за:

* „Израду Програма санитарне заштите изворишта„Канлићи“
* „Израду Програма санитарне заштите изворишта „Гојчевићи“

Члан 4.

Рок за провођење пројеката из овог Програма је 31. децембар 2021. Године. Одсјек за финансије, управљање развојем, привреду и друштвене дјелатности ће вршити надзор над утрошком ових средстава.

Члан 5.

Надзор над уплатом средстава из члана 2. Овог Програма врши Одсјек за финансије, управљање развојем, привреду и друштвене дјелатности

Члан 6.

Овај Програм ступа на снагу осмог дана од дана објављивања у „Службеном гласнику општине Ново Горажде“

**Број: 01/1-052-2-11/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 39. i 82. Закона о локалној самоуправи (``Службени гласник Републике Српске``, број: 97/16, 36/19 и 61/21), члана 35. Закона о пољопривредном земљишту (``Службени гласник Републике Српске``, број: 93/06, 86/07, 14/10, 5/12 и 58/19) и члана 37. Статута општине Ново Горажде (``Службени гласник општине Ново Горажде``, број: 4/15 и 4/17), Скупштина општине Ново Горажде на другој редовној сједници одржаној 31.03.2022.године доноси:

**П Р О Г Р А М**

**Утрошка средстава прикупљених по основу промјене намјене пољопривредног земљишта у непољопривредне сврхе и средстава од закупнине за земљишта у својини Републике за 2021. годину.**

Члан 1.

Овим Програмом утврђује се начин утрошка средстава која ће се прикупљатипо основу промјене намјене пољопривредног земљишта у непољопривредне сврхе и средстава од закупнине за земљишта у својини Републике за 2021. годину.

Члан 2.

Приходи прикупљени по основу промјене намјене пољопривредног земљишта у непољопривредне сврхе и средстава од закупнине за земљишта у својини Републике у буџету општине Ново Горажде плански ће се користити за:

а) израду Основа општине,

б) оспособљавање и уређење пољопривредних земљишта која су деградирана, запуштена, која су лошијег квалитета или су неплодна,

в) за поправку и побољшање плодности земљишта,

г) за спровођење противерозивних мјера и мелиорације пољопривредног земљишта слабијег квалитета,

д) за спровођење поступка комасације и

ђ) за спровођење поступка додјеле пољопривредног земљишта у својини Републике у закуп.

Члан 3.

Средства из овог Програма се сагласно Закону морају утрошити до 31. децембра 2021. године.

Члан 4.

Надзор над извршењем овог Програма вршиће републичка пољопривредна инспекција.

Члан 5.

Овај Програм ступа на снагу осмог дана од дана објављивања у ``Службеном Гласнику општине Ново Горажде``.

**Број: 01/1-052-2-12/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 7. став (3) Закона о социјалном становању Републике Српске („Службени гласник Републике Српске“ број: 54/19), чл. 39. и 82. став (2) Закона о локалној самоуправи („Службени гласник Републике Српске“ бр. 97/16, 36/19 и 61/21) и члана 39. Статута општине Ново Горажде („Службени гласник општине Ново Горажде“ број: 4/15 и 4/17), а уз претходну сагласност Републичког секретаријата за расељена лица и миграције Скупштина општине Ново Горажде на другој редовној сједници одржаној дана 31.03. 2022. Године, доноси:

**О Д Л У К У**

**o фонду стамбених јединица социјалног становања**

**Члан 1.**

Овом одлуком утврђује се фонд расположивих и потребних стамбених јединица за категорије корисника социјалног становања који испуњавају услове утврђене Законом о социјалном становању („Службени гласник Републике Српске“ број: 54/19), као и право власништва и располагање фондом стамбених јединица социјалног становања на подручју општине Ново Горажде (у даљем тексту:Општина).

**Члан 2.**

(1) Стамбеним збрињавањем, у смислу ове Одлуке, сматра се становање одређеног стандарда које се уз подршку јавног сектора обезбјеђује свим физичким лицима која из различитих, а првенствено економских, социјалних и здравствених разлога нису у могућности да самостално ријеше стамбено питање на тржишту, као и лицима са дефицитарним занимањима, те лица која су остала без стамбене јединице усљед више силе, као и лица која због лијечења дјетета остају на подручју ове Општине дуже од десет дана.

(2)Становање одређеног стандарда се заснива на начелима: економске доступности, правне сигурности, приступачности, заштите општег интереса, трајности и одрживости објеката, енергетске ефикасности, заштите здравља и животне средине и заштите од пожара и експлозивних материја.

(3)Изузетно, стамбено збрињавање врши се у складу са захтјевима донатора или кредитора који су обезбиједили финансијска средства за ове намјене.

(4)Социјално становање у смислу стамбеног збрињавања подразумијева обезбјеђивање становања по цијени испод тржишне за породична домаћинства која не могу себи приуштити становање по тржишним условима.

(5)Евиденцију стамбених јединица социјалног становања у општини Ново Горажде води Одсјек за просторно уређење и стамбено-комуналне послове.

**Члан 3.**

(1)Фонд стамбених јединица социјалног становања чине стамбене јединице чија средства за изградњу се обезбјеђују из буџета Републике Српске, буџета Општине**,** средстава по пројектима домаћих или међународних институција, донаторских средстава, кредитних средстава, средстава јавно-приватног партнерства у складу са одредбама прописа којима је регулисано јавно-приватно партнерство у Републици Српској, грантова и других извора.

(2)Стамбене јединице социјалног становања обезбјеђују се на постојећим урбаним подручјима и то: изградњом нових стамбених или стамбено-пословних објеката, преуређењем постојећих објеката који немају оправданост досадашњег кориштења, адаптацијом постојећих слабо опремљених стамбених јединица или простора, повећањем броја стамбених јединица доградњом или надоградњом постојећих објеката, на други начин, за који Општина сматра да могу служити у сврху социјалног становања.

**Члан 4.**

(1)Фонд расположивих стамбених јединица социјалног становања Општине на који се примјењују одредбе ове oдлуке односи се на станове у:

-улица Божидара Горажданина стан број:66/2,површине 31,36м2

-улица Божидара Горажданина стан број:66/3,површине 40/15м2

-улица Божидара Горажданина стан број:66/5.површине 45,07м2

-улица Божидара Горажданина стан број:66/6,површине 68,24м2

-улица Божидара Горажданина стан број: 68/2, површина 46,15

-улица Божидара Горажданина стан број:68/5, површине 56,85

-улица Божидара Горажданина стан број:70/2 површине 40,21м

-улица Божидара Горажданина стан број:70/5 површине 68,24м2

-улица Божидара Горажданина стан број:72/1,површине 40,21м2

-улица Божидара Горажданина стан број:72/5, површине 45,07м2

-улица Божидара Горажданина стан број:76/1површине 31,36м2

Ове стамбене јединице изграђене су заједничким улагањем Владе Републике Српске и општине Ново Горажде.

(2)Потребан број стамбених јединица за категорије корисника социјалног становања који испуњавају услове утврђене Законом о социјалном становање на подручју општине износи цца 11, те се овај фонд може повећати, о чему Скупштина општине доноси одлуку у складу са локалном стратегијом Општине, а располагање се врши према одредбама ове Одлуке и у складу са Законом о социјалном становању Републике Српске.

**Члан 5.**

(1)Носилац реализације социјалног становања у складу са овом oдлуком је Општина, која на свом подручју располаже стамбеним јединицама социјалног становања, на начин да их може дати у непрофитни закуп на одређено вријеме, уз сигурност кориштења, док трају потребе за стамбеним збрињавањем корисника и која уређује систем социјалног становања уз обезбјеђивање просторних и урбанистичких услова за развој социјалног становања.

(2)Стамбене јединице социјалног становања изграђене на подручју Општине су власништво Општине.

(3)Стамбене јединице социјалног становања на подручју Општине не могу се отуђивати нити стављати под хипотеку.

(4)Општина, као власник, има обавезу да поднесе захтјев за упис у земљишне књиге у року од три мјесеца по добијању употребне дозволе објеката социјалног становања.

(5)Начелник општине ће начин и услове додјеле стамбених јединица у непрофитни закуп за кориштење регулисати посебним правилником.

(6)Начелник општине ће о начину управљања и одржавања објеката социјалног становања, сигурном и неометаном коришћењу стамбених јединица, чувању употребне и тржишне вриједности стамбених јединица, вршења контроле коришћења и успостави евиденције о закљученим уговорима о закупу и другим мјерама с циљем домаћинског управљања стамбеним јединицама донијети посебан правилник.

(7)Ради обједињавања евиденција о фонду стамбених јединица социјалног становања у Републици Српској, Општина је дужна као власник, једном годишње, да достави Републичком секретаријату за расељена лица и миграције, који је надлежан да води центарлни регистар стамбених јединица, све евиденције и промјене стамбених јединица и закључених уговора о закупу.

**Члан 6.**

(1)Величина стамбене јединице која се додјељује на коришћење мора задовољавати техничке стандарде у односу на број чланова породичног домаћинства, с тим да додијељени стан на кориштење не може бити већи од 81м2.

(2)Технички стандарди приликом изградње објеката морају задовољавати норме које су прописане одговарајућим одредбама прописа којим се уређује област грађења у Републици Српској.

**Члан 7.**

Измјене и допуне ове Одлуке врше се по поступку и на начин њеног доношења.

**Члан 8.**

Ова Одлука ступа на снагу осмог дана од дана објављивања у „Службеном гласнику“ општине Ново Горажде.

**Број: 01/1-052-2-13/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 17. став (2) Закона о социјалном становању Републике Српске (,, Службени гласник Републике Српске,, број: 54/19), члан 39. и 82. став 2. Закона о локалној самоуправи (,,Службени гласник Републике Српске,, број: 97/16, 36/19 и 61/21) и члана 37. Статута општине Ново Горажде ( Службени гласник бро: 4/15 и 4/17), уз предходну сагласност Републичког секретаријата за расељена лица и миграције, Скупштина општине Ново Горажде, на другој редовној сједници одржаној дана 31.03.2022. године, доноси

**Одлуку о висини закупнине**

**за коришћења стамбених јединица социјалног становања**

**Члан 1.**

(1) Овом одлуком утврђује се висина закупнине социјалних станова, која се користи у сврху одрживог управљања и одржавања стамбених јединица социјалног становања.

(2) За коришћење закупљене стамбене јединице закупац плаћа закуподавцу стамбене јединице закупнину, под условима и на начин одређен уговором о закупу, а у складу са одредбама ове одлуке.

(3) Закупнина за стамбене јединице социјалног становања је трошковна (непрофитна) и користи се у сврху одрживог управљања и одржавања стамбених јединица социјалног становања.

**Члан 2.**

(1)Закупнина се одређује на основу обрачуна свих стварних трошкова прибављања и коришћења стамбене јединице, а обрачунава се у фиксном износу у конвертибилним маркама (КМ) и плаћа се у 12 једнаких мјесечних рата до 15. у мјесецу за претходни мјесец.

(2) Висина закупнине одређена је на основу аргументованих процијењених и претпостављених трошкова, те се код утврђивања висине закупнине узима у обзир:

- тип стамбене јединице,

- зона стамбене јединице,

- коефицијент погодности,

- трошкови осигурања од основних ризика,

- трошкови амортизације,

- рошкови управљања, одржавања заједничких дијелова зграде, инвестиционо одржавање,

- осигурање и ризик наплате.

(3) Висину закупнине, утврђује, начелник посебним рјешењем, и то у износу од 1.00 КМ/1 м2 .

**Члан 3.**

(1) Трошкови комуналних услуга, као трошкови становања, не улазе у цијену закупнине.

(2) Трошкови закупнине се могу субвенционисати, што је регулисано Одлуком о поступку субвенционисања закупнине.

**Члан 4.**

(1)Закупнина се уплаћује на посебан подрачун који ће се отворити за те намјене у буџету града/општине.

(2)Средства прикупљена од закупнине се распоређују према Акционом плану који, на приједлог Одјељења за просторно уређење и стамбено комуналне послове општине Ново Горажде доноси начелник општине једном годишње, након доношења локалне стратегије социјалног становања општине, а служиће у спровођењу исте.

(3)Општина Ново Горажде путем Одсјека за просторно уређење и стамбено –комуналне послове води евиденцију о прикупљеним средствима и иста средства остају трајно на поменутом рачуну, те се могу трошити само у прописане сврхе.

(4) Општина Ново Горажде се обавезује да сноси трошкове одржавања заједничких дијелова и уређаја на згради и инвестиционо одржава станове из прикупљене закупнине.

(5) Уколико се због измјене тржишних услова стекну услови за одређивање непрофитне закупнине и промијени њен износ, закупац је дужан да плаћа промијењени износ закупнине уз обавезно потписивање одговарајућег анекса уговора о закупу, а на основу измјене Одлуке о висини закупнине.

**Члан 5.**

Измјене и допуне ове oдлуке врше се по поступку и на начин њеног доношења.

**Члан 6.**

Ова Одлука ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-2-14/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 18. став (2) Закона о социјалном становању Републике Српске (,,Службени гласник Републике Српске,, број 54/19), члaна 39. Закона о локалној самоуправи (,,Службени гласник Републике Српске,, број: 97/16, 36/19 и 61/21) и члана 39. Статута општине Ново Горажде Службени гласнк општине број 4/15 и 4/17 уз предходну сагласност Републичког секретаријата за расељена лица и миграције, Скупштина општине Ново Горажде, на другој редовној сједници одржаној дана 31.03.2022. године, д о н о с и

**ОДЛУКУ**

**о поступку субвенционисања закупнине**

**Члан 1.**

(1) Овом oдлуком утврђује се поступак остваривања права на субвенцију закупнине, потребна документација за остваривање права на субвенцију закупнине, корисници стамбених јединица социјалног становања у општини Ново Горажде који имају право на субвенцију закупнине, висина стопе субвенције закупнине, као и извори финансирања корисника тих права.

(2) Поступак испуњености општих и посебних услова прописан је Правилником о поступку додјеле стамбених јединица социјалног становања, док је висина закупнине утврђена Одлуком о висини закупнине.

**Члан 2.**

(1) Поступак за остваривање права на субвенцију закупнине покреће закупац подношењем захтјева Одсјеку за просторно уређење и стамбено комуналне послове, уз достављање доказа потребних за остваривање ових права, након објаве коначне ранг листе за додјелу стамбених јединица из фонда социјалног становања на кориштење/закуп или након што почне тећи уговорни однос, уколико се промијене чињенице и околности који могу бити основ за остваривање права на субвенционисање.

(2) Захтјев за остваривање права на субвенцију закупнине доставља се на прописаном обрасцу који издаје Одсјек за просторно уређење и стамбено-комуналне послове, а образац захтјева треба да садржи: рубрике за основне личне податке, податке који се односе на тренутне услове становања, број чланова домаћинства, величину стамбене јединице, висину закупнине и основ за остваривање права на субвенцију, те остале потребне информације.

(3) Образац захтјева за остваривање права на субвенцију је доступан у шалтер сали општине/града, као и просторијама Центра за социјални рад у Новом Горажду.

(4) Уз образац захтјева налази се и образац изјаве о истинитости података.

(5) Захтјев се подноси Одсјеку за просторно уређење и стамбено-комуналне послове општине Ново Горажде на прописаном обрасцу, уз достављање доказа потребних за остваривање права на субвенционисање.

(6) Поступак за остваривање права на субвенцију закупнине може покренути и надлежни орган Општинске управе, по службеној дужности.

(7) Одсјек за просторно уређење и стамбено-комуналне послове општине Ново Горажде дужан је спровести поступак за утврђивање права корисника субвенције у року од мјесец дана од дана пријема захтјева.

**Члан 3.**

(1) Право на субвенцију закупнине у пуном износу од 100% могу остварити корисници који немају новчана примања и не могу остварити никакве новчане приходе.

(2 )Право на субвенцију закупнине по стопи од 50% могу остварити они корисници чији укупни новчани приходи чланова домаћинства не прелазе износ од 20% просјечне нето плате запослених у Републици Српској за претходну годину, по пунољетном члану домаћинства.

(3) Под приходима у смислу ове тачке се сматра: плата и друга примања из радног односа, старосне, инвалидске и породичне пензије, приходи од пољопривредне дјелатности, примања по прописима борачко-инвалидске заштите и заштите цивилних жртава рата, приходи остварени по основу привредне, услужне и друге дјелатности и друга примања која су опорезива у смислу одредаба Закона о порезу на доходак грађана.

(4) Под приходима у смислу ове тачке се не сматрају: новчане накнаде за помоћ и његу од друге стране других лица, додаци (дјечији, борачки, матерински и сл), награде, отпремнине, стипендије, једнократне помоћи и слично.

**Члан 4.**

Уз захтјев за остваривање права на субвенцију, прилажу се сљедећи докази:

- овјерена од стране надлежног органа управе изјава корисника о истинитости датих података,

- за незапослено лице, потврда издата од стране Завода за запошљавање Републике Српске да није на евиденцији лица која активно траже запослење или увјерење пореске управе да се не води у евиденцији осигураних лица,

- овјерена кућна листа (изјава о члановима домаћинства, овјерена од стране надлежног органа управе – уколико се тражи субвенција по основу броја чланова домаћинства),

- доказ/потврда о укупним приходима за сваког пунољетног члана домаћинства чија се висина укупних прихода доказује: платном листом, последњим чеком од пензије, увјерењем надлежне пореске управе о висини примања или други извори прихода наведених у претходној тачки ове одлуке, те други докази који се могу тражити и службеним путем од стране надлежног органа,

**Члан 5.**

(1) Висина субвенције утврђује се највише до висине закупа стамбене јединице и то на период од 12 мјесеци.

(2) Након проведеног поступка у складу са овом одлуком начелник општине доноси првостепено рјешење.

(3) Против овог рјешења може се изјавити жалба Комисији за разматрање жалби у року од 15 дана од дана пријема рјешења.

(4) Комисију из претходног става именује начелник општине, посебном одлуком.

(5) Рјешење донесено по жалби је коначно у управном поступку, те против њега није допуштена жалба али се може покренути управни спор.

**Члан 6.**

(1) Право на субвенционисање закупнине може се одобрити на период од 12 мјесеци, уз могућност продужења уз подношење новог захтјева на начин и под условима прописаним овом одлуком.

(2) Корисници права на субвенционисање дужни су пријавити сваку околност која утиче на обим или престанак права на субвенционисање Одсјеку за просторно уређее и стамбено комуналне послове у року од 15 дана од дана настанка околности.

(3) Начелник општине је дужан именовати комисију чији је задатак да једном годишње покрене поступак ревизије права на субвенционисање закупнине и утврди сваку околност која утиче на престанак и обим права на субвенцију.

(4) Уколико се у поступку ревизије утврди да је подносилац захтјева дао неистините податке који су утицали на признавање или обим права, подносилац захтјева је дужан извршити поврат субвенционисаног износа на који је остварио право давањем неистинитих података.

(5) Жалба на рјешење комисије у поступку ревизије подоси се начелнику општине у року од 15 дана од дана пријема рјешења.

**Члан 7.**

Средства за субвенционисање закупнине ће се водити на посебном рачуну, односно на рачуну који ће се отворити за те намјене у буџету општине Ново Горажде, а обезбиједиће се из буџета општинеНово Горажде и буџета Републичког секретаријата за расељена лица и миграције.

**Члан 8.**

Измјене и допуне ове Одлуке врше се по поступку и на начин њеног доношења.

**Члан 9.**

Ова одлука ступа на снагу осмог дана од дана објављивања у Службеном гласнику општине Ново Горажде.

**Број: 01/1-052-2-15/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 98. Пословника Скупштине општине Ново Горажде („Службени гласник општине Ново Горажде“, број: 6/05, 3/09 и 4/17), Скупштина општине Ново Горажде на другој редовној сједници одржаној дана 31.03.2022. године, д о н о с и

**З А К Љ У Ч А К**

1. Усваја се Извјештај о извршењу Плана буџета општине Ново Горажде за 2020. годину.
2. Скупштина општине Ново Горажде констатује да је Извјештај о извршењу Плана буџета општине Ново Горажде за 2020. годину поднешен овом органу у складу са одредбама Закона о буџетском систему Републике Српске, али да исти није разматран раније, из разлога што је Скупштина општине Ново Горажде у мандатном сазиву 2020-2024 конституисана дана 09.03.2022. године.
3. Овај Закључак ступа на снагу даном доношења, а објавиће се у „Службеном гласнику општине Ново Горажде“.

**Број: 01/1-052-2-2/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

На основу члана 32. Став (8) Закона о концесијама ( „Службени гласник Републике Српске“, број 56/13, 16/18, 70/20), Скупштина општине Ново Горажде доноси:

**План утрошка средстава од концесионе накнаде за 2022. годину**

**Члан 1.**

Расположива средства у 2022. години износе 800.000,00 КМ, а састоје се од :

1. Очекивани износ накнаде о стране ХЕ Вишеград за

 период 01.01.-31.12.2022.године .................................................750.000,00 КМ

2. Очекивани износ накнаде од стране МХЕ Прача за

период 01.01.-31.12.2022.године .................................................. 50.000,00 КМ

 **УКУПНО...............................800.000,00 КМ**

**Члан 2.**

Сходно одредбама члана 32. став 6 Закона о коцесијама (Службени гласник Републике Српске број 59/13, 16/18, 70/20), концесиона накнада за коришћење електроенергетских објеката користи се за :

изградњу и санацију примарних инфраструктурних објеката ( водовод, канализација, топловод, локални путеви и друго) који су у функцији привредног развоја и запошљавања, у проценту од најмање 30% од укупних средстава која се уплате по овом основу, која су планирана у износу од 702.000,00 КМ и

изградњу нових приврдних капацитета,или, проширење постојећих , укључујући и стимулативно кредитирање, гдје је по овом основу у 2022. години планирано 98.000,00 КМ.

**Члан 3.**

Средства из тачке 2 под 1 намјењена су за финансирање:

 1. Отплата кредита код Нове банке/6213,4133/ ................... 186.500,00 КМ

 2. Отплата кредита код Свјетске банке/6213,4133/ ................... 12.000,00 КМ

 3. Здравствена заштита – Дом здравља/415216/ ......................80.000,00 КМ

 4. Јавна расвјета/412814 .....35.000,00 КМ

 5. Превоз ђака /412249/...........30.000,00 КМ

 6. Инвестиционо одржавање вањског освјетљења /5112/ ................22.000,00 КМ

 7. Изградња Културно-омладинског центра ................................................100.000,00 КМ

 8. Издаци за инвестициону имовину /5116/ ...................................................40.000,00 КМ

 9. Израда канализационе мреже 12.000,00 КМ

10. Модернизација путних праваца .................................................129.500,00 КМ

11. Израда просторно-планске документације …................................................10.000,00 КМ

12. Проширење градског гробља ....................................................45.000,00 КМ

Средства из Члана 2.Тачка 2 овог Плана намјењена су за финансирање :

1. Отплата кредита код Нлб банке за куповину ДЦ Градина/6213,4133/ .......... .................................................... 86.000,00 КМ

2. Субвенције/4141/...................12.000,00 КМ

**Члан 4.**

Задужује се Одсјек за финансије, управљање развојем, привреду и друштвене дјелатности да овај План достави ресорном Министарству Владе Републике Српске, у року од пет(5) дана од дана његовог доношења.

**Члан 5.**

Овај План ступа на снагу наредног дана о дана његовог објављивања у „Службеном гласнику општине Ново Горажде“.

**Број: 01/1-052-2-5/22**

**Ново Горажде, 31.03.2022. године**

 **ПРЕДСЈЕДНИК**

 **Ибрахим Дрљевић , с.р**

**Начелник**

На основу члана 70. и члана 90. Закона о јавним набавкама („Службени гласник БиХ“, број: 39/14), члана 59. Закона о локалној самоуправи РС („Службени гласник РС,“ бр: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15) и понуде број: 1/2022 од дана 24.03.2022. године, Начелник општине Ново Горажде

д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **У.Д.** **“ГЕОМ“ с.п. Источно Ново Сарајево**, улица Цара Душана број 10, 71123 Источно Ново Сарајево, понуда број: 1/2022 од дана 24.03.2022. године, у поступку јавне набавке путем Директног споразума за доставу понуде – услуга – за геодетске услуге ангажовања геометара за снимање и израду ситуационог приказа Цркве Светог Георгија у Доњој Сопотници, општина Ново Горажде, у укупном износу од **600,00 КМ без урачунатог ПДВ-а,** односно у износу од **702,00 КМ са урачунатим ПДВ-ом**.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-9/22. од дана 09.03.2022. године за јавну набавку геодетских услуга: „Снимање и израда ситуационог приказа Цркве Светог Георгија у Доњој Сопотници, општина Ново Горажде“.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **1.800,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за геодетским услугама ангажовања геометара за снимање и израду ситуационог приказа Цркве Светог Георгија у Доњој Сопотници, општина Ново Горажде, упућен је писмени захтјев за достављање приједлога понуде понуђачу **У.Д.** **“ГЕОМ“ с.п. Источно Ново Сарајево.**

Понуђач **У.Д.** **“ГЕОМ“ с.п. Источно Ново Сарајево** је доставио тражену понуду за набавку геодетских услуга за ангажовање геометара за снимање и израду ситуационог приказа Цркве Светог Георгија у Доњој Сопотници, општина Ново Горажде, у износу од **600,00 КМ без ПДВ-а**.

Уговорни орган је оцијенио да је понуда понуђача **У.Д.** **“ГЕОМ“ с.п. Источно Ново Сарајево**, улица цара Душана број 10, 71123 Источно Ново Сарајево у износу од **600,00 КМ без ПДВ-а** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке може се изјавити жалба, најкасније у року од 5 (пет) дана од дана пријема исте.

**Број: 02/1-404-9-2/22**

**Ново Горажде, 25.03.2022. године**

 **НАЧЕЛНИК**

 **Мила Петковић , с.р**

На основу члана 70. и члана 90. Закона о јавним набавкама („Службени гласник БиХ“, број: 39/14), члана 59. Закона о локалној самоуправи РС („Службени гласник РС,“ бр: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15) и понуде број: 062-III/22 од дана 24.03.2022. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **“ОКАЦ“ д.о.о. Горажде**, улица Ферида Диздаревића бб, 73000 Горажде, понуда број: 062-III/22 од дана 24.03.2022. године, у поступку јавне набавке путем Директног споразума за доставу понуде за извођење радова на поправци локалних путева у МЗ Копачи, МЗ Оглечева и МЗ Устипрача у општини Ново Горажде, у укупном износу од **5.980,00 КМ без урачунатог ПДВ-а,** односно у износу од **6.996,60 КМ са урачунатим ПДВ-ом**.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-10/22. од дана 10.03.2022. године за јавну набавку радова: „Радови на поправци локалних путева у МЗ Копачи, МЗ Оглечева и МЗ Устипрача“ у општини Ново Горажде.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **6.000,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за извођењем радова на поправци локалних путева у МЗ Копачи, МЗ Оглечева и МЗ Устипрача у општини Ново Горажде, упућен је писмени захтјев за достављање приједлога понуде понуђачу **“ОКАЦ“ д.о.о. Горажде.**

Понуђач **“ОКАЦ“ д.о.о. Горажде** је доставио тражену понуду за набавку за извођење радова на поправци локалних путева у МЗ Копачи, МЗ Оглечева и МЗ Устипрача у општини Ново Горажде, у износу од **5.980,00 КМ без ПДВ-а**.

Уговорни орган је оцијенио да је понуда понуђача **“ОКАЦ“ д.о.о. Горажде**, улица Ферида Диздаревића бб, 73000 Горажде у износу од **5.980,00 КМ без ПДВ-а** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке може се изјавити жалба, најкасније у року од 5 (пет) дана од дана пријема исте.

**Број: 02/1-404-10-2/22**

**Ново Горажде, 28.03.2022. године**

 **НАЧЕЛНИК**

 **Мила Петковић , с.р**

На основу члана 82. став (3), а у вези са чланом 74. став (1) тачка 3) подтачка 5. Закона о локалној самоуправи („Службени гласник Републике Српске“, број: 97/16, 36/19 и 61/21), начелник општине Ново Горажде д о н о с и

**О Д Л У К У**

**о накнади трошкова набавке образаца**

I

На основу ове Одлуке, утврђује се обавеза плаћања накнаде за набавку образаца на којима се издају исправе из надлежности матичне службе у општини Ново Горажде.

II

Приликом издавања:

* извода из матичне књиге рођених,
* извода из матичне књиге умрлих,
* извода из матичне књиге вјенчаних,
* иностраног извода из матичне књиге рођених,
* иностраног извода из матичне књиге урмлих,
* иностраног извода из матичне књиге вјенчаних,
* Увјерења о држављанству и
* Увјерења о слободном брачном стању,

подносиоцу захтјева се наплаћује једнократна накнада у висини од једне конвертибилне марке (1 КМ), за сваку издату исправу.

III

Плаћање накнаде из тачке II ове Одлуке се врши приликом издавања исправе, наплату врши службеник који издаје исправу, а подносиоцу захтјева за издавање исправе се предаје писмени доказ о плаћеној накнади.

IV

Прилив средстава остварен на основу ове Одлуке представља приход Буџета општине Ново Горажде и иде у корист конта 722521.

V

Ова Одлука ступа на снагу наредног дана од дана њеног објављивања у „Службеном гласнику општине Ново Горажде“.

**Број: 02/1-40-13/22**

**Ново Горажде, 31.03.2022. године**

 **НАЧЕЛНИК**

 **Мила Петковић , с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године